ועדת הכספים, כנסת 20, פרוטוקול מספר 401, 2016-07-04 12:25

משה גפני: קבעתי דיון מעקב על הנושא של ייקור שימורי הטונה.

משה גפני: דיברנו בישיבה הקודמת על כך שבסוף מתברר שהמחירים לא ירדו, בוודאי לא ירדו באופן משמעותי.

משה גפני: מי שמכיר את השוק הזה, וככה עלה בדיון הקודם.

משה גפני: דבר נוסף, זה יביא לפיטורי עובדים, כפי שברור לחלוטין, כי כולם יהפכו להיות יבואנים, יהיו יבואנים, העובדים שנמצאים במערכות השונות שמייצרות - - -

<קריאות: - - -

משה גפני: אני מבקש לא להפריע.

משה גפני: מה זה הדבר הזה?

משה גפני: המחירים לא יורדים.

משה גפני: העובדים בסופו של דבר יפוטרו, ויצא שכרו בהפסדו.

משה גפני: ביקשתי שתבדקו את העניין הזה, תשובו לכאן עם תשובה אם אתם מוכנים לבטל את הפעימה הרביעית של הפחתת המכסים או לבטל בכלל את ההפחתה.

משה גפני: אני מבקש תשובה.

משה גפני: איתן, רצית להגיד משפט.

משה גפני: בבקשה.

משה גפני: אני רוצה לשמוע את התשובות, אחרת אין טעם לדיון.

איתן ברושי: קודם כול, אני רוצה להודות ליושב-ראש על הנחישות ועל העקביות, לחברי בכנסת ולכם שבאתם.

איתן ברושי: אני רוצה להזכיר מה כתוב בפרוטוקול שמונח לפני.

איתן ברושי: אני חושב שזה חשוב, כי בשיחה שקיימתי עם אנשי רשות המסים, אני לא יודע אם הם פה – עם זאת שהיתה בפעם הקודמת – עלה כאילו אין סיכום ואין פרוטוקול.

<קריאה: עם שירלי.

איתן ברושי: כן, עם שירלי.

איתן ברושי: כמו תמיד יש תחושה של התנשאות.

איתן ברושי: כתוב בפרוטוקול אחרי שגפני סיכם וביקשתי לשפר את הסיכום.

איתן ברושי: אומר היושב-ראש גפני: תודה, אני מודה לך, עמדת חברי הוועדה היא להחזיר אחורה את הפעימה הרביעית.

איתן ברושי: וההנחיה היתה שמחזירים את הפעימה הרביעית כהסדר ביניים.

איתן ברושי: אנחנו דרשנו לבטל את כל הפעימות, את כל ההפחתה.

איתן ברושי: התשובה היתה שמחזירים את הפעימה הרביעית ומקיימים בתוך שבועיים דיון עם נתונים כי טענתם כאילו יש מחלוקת על הנתונים.

איתן ברושי: ולכן אני רוצה לומר שיש כאן התעלמות מהחלטת הוועדה, יש כאן צפצוף על הכנסת - - -

משה גפני: אתה עוד לא יודע, נשמע מה שהם אומרים.

איתן ברושי: אני כבר יודע, כי שירלי אמרה לי שלא רק שהם לא הורידו, הם גם לא זוכרים שהיה פרוטוקול שהִנְחֵיתָ להוריד.

איתן ברושי: אתה אפילו אמרת להם, חבר הכנסת גפני – אמרת להם: יכול להיות שאני לא יכול לתת לכם פקודה או הוראה, אבל אני אפגוש אתכם בסיבוב הבא.

איתן ברושי: בערך ככה אמרת.

איתן ברושי: הנה, אנחנו פוגשים אתכם ועוד מעט נפגוש אתכם עוד כמה פעמים.

איתן ברושי: בישיבה הבאה אתם רוצים העברות של מיליארדים.

איתן ברושי: אני הולך מפה לדיון על המים, אבל אם זה היה תלוי בי, הייתי מבטל את הישיבה עכשיו אם אתם לא מסוגלים להחזיר פעימה.

איתן ברושי: אם אתם לא מסוגלים להחזיר פעימה אחת על הטונה, אז לא צריך לאשר לכם העברה של שקל אחד, כי כל ההעברות האלה מפוקפקות.

איתן ברושי: הגיע הזמן שתבינו שיש פה מקל וגזר.

איתן ברושי: אתם לא יכולים לעשות צחוק מהכנסת.

משה גפני: תודה.

משה גפני: בבקשה.

משה גפני: מה העליתם בחכתכם?

<עידו סופר: אני רפרנט תעשייה ומסחר באגף התקציבים.

<עידו סופר: ראשית, חבר הכנסת ברושי, ההעברות התקציביות לא נועדו בשביל אנשי האוצר - -

משה גפני: לא להשיב על זה.

<עידו סופר: - - הן נועדו בשביל המשרדים ונועדו בשביל הציבור.

<עידו סופר: ראשית כול.

איתן ברושי: הטונה זה נועד לנו?

משה גפני: עידו, לגבי השאלה שהיתה בישיבה הקודמת.

משה גפני: בבקשה.

<עידו סופר: באשר לשאלה זו, ראשית כול להבנתי, נתבקשנו, אנשי המקצוע, להעביר לוועדה נתונים.

<עידו סופר: העברנו שני מחקרים, עבודה אחת שרשות המסים ואגף התקציבים עשו, את עבודתה של גלית בן נעים, וכן דיברנו עם הממ"מ להתייחסות הוועדה.

איתן ברושי: אני לא ראיתי.

אורלי לוי אבקסיס: גם אני לא ראיתי.

<עידו סופר: אנחנו למעשה ממתינים לתפיסתכם.

<עידו סופר: גם זכור לי שיושב-ראש הוועדה אמר: אנחנו נבדוק את הנתונים ונתייחס.

איתן ברושי: יושב-ראש הוועדה אמר להוריד פעימה אחת.

אורלי לוי אבקסיס: מתי העברתם?

<עידו סופר: חברת הכנסת אורלי לוי, העברנו אחרי הדיון עם חבר הכנסת וקנין, הדיון הראשון.

<עידו סופר: העברנו את המסמך מספר ימים לאחר מכן, הוא הגיע לוועדה, בדקתי באופן אישי שהגיע לוועדה, וכך גם המחקר של גלית בן נעים.

אורלי לוי אבקסיס: למה הצוות המקצועי אומר שאין לו מושג - - -

<עידו סופר: אני לא שולט מי מוסר למי.

איתן ברושי: מה השורה התחתונה?

<עידו סופר: בשורה התחתונה אנחנו ממתינים לתגובת הוועדה, לראות מה התייחסותכם בנוגע לנתונים שהעברנו.

אורלי לוי אבקסיס: לא ראינו אותם.

<עידו סופר: סליחה, אבל זו לא אשמתי.

משה גפני: בודקים את זה.

משה גפני: אני לא יודע שהגיע.

אורלי לוי אבקסיס: אתה יכול להגיד מה רוח הדברים?

<עידו סופר: רוח הדברים בנוגע למה?

<עידו סופר: מה המחקרים אומרים?

אורלי לוי אבקסיס: לנתונים שהעברתם לנו.

<עידו סופר: כפי שאמרתי בפעם הקודמת מבדיקה שעשינו, המותגים המובילים, ארבעת המובילים ירדו בסדר גודל של 10% עד 15%.

<עידו סופר: טענה אחת בסיסית שאני רוצה לציין שגם התעשייה הבסיסית בארץ מתבססת על חומרי גלם מחו"ל, ולכן אם הטענה שנשמעת כאן היא שירידת מחירי חומרי הגלם בחו"ל היתה צריכה לבוא לידי ביטוי רק במחירי הייבוא היא לא נכונה.

<עידו סופר: אם היתה תחרות בשוק, היינו צריכים לראות את הפחתת המחירים בלי קשר לייבוא.

<עידו סופר: ועוד נקודה שאני רוצה לומר היא, שהייבוא כרגע הוא רק 18%, כשנתח השוק של היבואן הכי גדול הוא 7%.

<עידו סופר: לבוא ולומר שהם קובעים את המחיר בשוק זה לא נכון כלכלית בשום צורה שהיא.

אורלי לוי אבקסיס: אם כך, הם גם לא הורידו את המחיר.

<עידו סופר: הורידו את המחיר - - -

אורלי לוי אבקסיס: אתה לא יכול מצד אחד לטעון טענה אחת וטענה לחלופין שסותרת לגמרי את מה שאתה אומר.

<עידו סופר: היא לא סותרת.

אורלי לוי אבקסיס: מצד אחד אתה אומר שזה רק 17%, אין להם שליטה על המחירים של השוק, מצד שני אתה אומר שזה שפתחנו, הורדנו את מחירי השוק.

אורלי לוי אבקסיס: תחליט.

אורלי לוי אבקסיס: למה נתייחס?

<עידו סופר: אני כן יכול לבוא ולומר שיש איזה תחרות, וזה גרם לקטליזטור גם בקרב התעשייה המקומית.

<עידו סופר: את זה אני יכול לומר.

<עידו סופר: האם הם קובעים את המחיר?

<עידו סופר: זה לא נכון להגיד.

<עידו סופר: את יכולה לראות את המחירים של היצרנים המקומיים, איך הם הושפעו, בגלל הפתיחה לתחרות.

אורלי לוי אבקסיס: בגלל ירידת מחיר מוצרי הגלם או בגלל הפתיחה?

אורלי לוי אבקסיס: איך אתה יכול להגיד מה?

<עידו סופר: הסברתי.

אורלי לוי אבקסיס: הרגע אמרת שמוצרי חומרי הגלם ירדו בעולם בלי שום קשר.

<עידו סופר: אפשר להסתכל על שני דברים: האחד, אם מחירי הגלם ירדו ולא היתה ירידה במחיר, זה נתון אחד.

<עידו סופר: לאחר מכן כשהתחיל ייבוא כן ירדו המחירים, לכן אנחנו כן יכולים להגיד שהגידול בתחרות הביא לירידת מחירים.

אכרם חסון: האם מוצרי הגלם ירדו ב-30%?

<עידו סופר: אני יכול לבדוק מנתונים של רשות המסים.

אורלי לוי אבקסיס: יכול להיות שזה בכלל לא קשור, לא למכסות ולא לייבוא.

<עידו סופר: אפשר להמשיך.

<עידו סופר: אני אבדוק.

אכרם חסון: למה אנחנו שואלים?

אכרם חסון: בזמנו טענו שמחירי הגלם ירדו ב-30% ומחיר הטונה בפועל לצרכן הרגיל ירד ב-2%.

<עידו סופר: לפי נתוני רשות המסים חומרי הגלם ירדו בשנת 2015 ב-11% לעומת שנת 2011.

<עידו סופר: זה פחות או יותר מתכתב עם ירידה של בין 10% ל-12%.

<עידו סופר: אלה נתוני רשות המסים.

<עידו סופר: אין לי נתונים אחרים.

<עידו סופר: יש לי נתונים של רשות המסים.

<שלמה תירוש: ב-2014 כמה זה ירד?

<עידו סופר: מה?

<שלמה תירוש: חומר הגלם.

<עידו סופר: אני לא יודע להגיד לך.

<שלמה תירוש: אז בוא אני אגיד לך.

משה גפני: אני מציע או ששניים מחברי הוועדה או שניים מהעוזרים שילכו לבדוק את מחירי הטונה בסופרים, לבדוק בפועל.

משה גפני: אם אכן המחירים ירדו באופן דרמטי - - -

<גליה שגיא: יש לנו פה את הנתונים - - -

איתן ברושי: יש פה את התאחדות התעשייה.

משה גפני: אני אאפשר.

<גליה שגיא: יש לנו את הנתונים של - - -

משה גפני: אני אאפשר, הכול בסדר.

משה גפני: אני מציע שנבדוק בפועל, יכול להיות שאני אלך בעצמי או שאני אשלח מישהו מהעוזרים שלי.

אורלי לוי אבקסיס: זה בסביבות 4 ב-20.

משה גפני: אני מציע שנלך לבדוק את המחירים בפועל.

משה גפני: אי-אפשר לשבת במשרדים ולקבל החלטות.

אורלי לוי אבקסיס: זה מבצע.

אורלי לוי אבקסיס: קניתי השבוע.

משה גפני: אם אכן הנתונים נכונים, אז הנתונים נכונים, נתמודד עם הנתונים.

משה גפני: אם הנתונים לא נכונים והירידה איננה ירידה משמעותית, והמציאות היא שכתוצאה מההחלטה הזאת יפוטרו מאות עובדים, זאת החלטה שערורייתית שצריך לשנות.

<עידו סופר: מילה אחת.

משה גפני: אני אתן לך עשר מילים.

משה גפני: נבהלת שאני הולך לסופר?

משה גפני: אשתי תהיה מבסוטית.

<עידו סופר: רק נשמח שהוועדה תתייחס למסמכים שהעברנו אליה.

אורלי לוי אבקסיס: אז עוד משהו.

אורלי לוי אבקסיס: אדוני היושב-ראש, שאלה אחת.

משה גפני: אני אאפשר לך, אבל רק רגע.

אורלי לוי אבקסיס: לא סיימת.

אורלי לוי אבקסיס: יש שאלות אליך.

<עידו סופר: בבקשה.

משה גפני: שנייה, אורלי.

משה גפני: עידו, לא קיבלתי את המחקר שלכם, הלשכה המשפטית והחברים גם לא קיבלו.

משה גפני: ייתכן שהיא הגיעה ולא שמנו לב, ייתכן והיא לא הגיעה והיתה תקלה.

משה גפני: אני לא יודע בדיוק מה קורה, אנחנו בודקים את זה.

משה גפני: אם היא הגיעה, אנחנו נלמד את זה.

משה גפני: אנחנו לא הולכים לשום מקום.

משה גפני: חוץ מהסופר אנחנו לא הולכים לשום מקום, ואתם לא צריכים להתרגש מהעניין.

משה גפני: אנחנו לא אופוזיציה שאנחנו נגד כל מה שאתם אומרים.

משה גפני: אם אכן מדובר בהפחתה שאיננה הפחתה משמעותית ומשק הבית איננו מרגיש בהפחתה הזאת, ומה שירגישו זה רק פיטורי מאות עובדים, ההחלטה היא החלטה שגויה.

משה גפני: קשה לי להתווכח אתך, אתה מביא נייר, אתה אומר שהמחירים הופחתו.

משה גפני: אני לא יודע שהמחירים ירדו.

משה גפני: אני לא יודע.

משה גפני: אני אוכל טונה.

איתן ברושי: מותר היה לבדוק אם קיבלנו את החומר?

איתן ברושי: מה זה הדבר הזה?

איתן ברושי: מה זה?

איתן ברושי: שגר ושכח?

משה גפני: בודקים.

איתן ברושי: למה לא בדקו?

איתן ברושי: עכשיו באנו לישיבה.

איתן ברושי: סלח לי, גפני, הבאת אנשים מכל הארץ כי מישהו אמר שהוא ישלח נייר.

איתן ברושי: הם לא בדקו שהתקבל?

איתן ברושי: הם לא בדקו שמבינים מה כתוב שם?

איתן ברושי: מה זה גן הילדים הזה?

איתן ברושי: זה לא יכול להיות.

<קריאה: - - - בדקנו.

איתן ברושי: תסלחי לי, אני מדבר עם היושב-ראש.

איתן ברושי: אתה לא יכול עכשיו לדחות החלטה כי מישהו התרשל.

איתן ברושי: אם הם התרשלו, אז עכשיו נחליט החלטה בניגוד לדעתם, ממילא הם עושים מה שהם רוצים.

איתן ברושי: מספיק עם הקרקס הזה.

איתן ברושי: שלחו נייר ולא בדקו.

איתן ברושי: מה זה הדבר הזה?

איתן ברושי: איזה גן ילדים זה?

משה גפני: תודה.

אורלי לוי אבקסיס: אדוני היושב-ראש, שאלה.

אורלי לוי אבקסיס: שאלה מאוד מהותית.

משה גפני: עידו, לא הגיע הנייר.

משה גפני: נבדק ולא הגיע.

איתן ברושי: זה פשוט חוצפה.

משה גפני: אף אחד לא שומר את זה.

<עידו סופר: גם נציג הממ"מ שהיה כאן בדיון הקודם, דיבר אתי לאחר הישיבה, המחקר של גלית בן נעים מפורסם באינטרנט - - -

משה גפני: הכול טוב ויפה.

<עידו סופר: סליחה, חבר הכנסת ברושי, הכול הועבר.

אורלי לוי אבקסיס: אתה רוצה שנתחיל לחפש את הדברים שלכם באינטרנט?

<עידו סופר: הכול הועבר, ואני לא אחראי אם חברי הוועדה - - -

איתן ברושי: אני מציע לגפני שיוציא אותך מהדיון.

איתן ברושי: זו האחריות שלי?

<עידו סופר: אפשר להוציא אותי - - -

איתן ברושי: שיוציאו אתכם מהדיון, נחליט בלעדיכם.

אורלי לוי אבקסיס: למה?

אורלי לוי אבקסיס: זה יהיה להם מאוד נוח שנוציא אותם.

אורלי לוי אבקסיס: למה?

אורלי לוי אבקסיס: שייתנו תשובות.

איתן ברושי: הם לא רוצים את התשובה.

אורלי לוי אבקסיס: על כמה הכנסות המדינה ויתרה במהלך הזה?

אורלי לוי אבקסיס: כמה זה עלה למשק?

אורלי לוי אבקסיס: זאת השאלה.

איתן ברושי: חשבון פשוט הם לא יודעים.

אורלי לוי אבקסיס: אם הם לא באו עם התשובה הזאת, כבר צריך לנער אותם.

איתן ברושי: גפני, זה לא יכול להימשך ככה.

אורלי לוי אבקסיס: גפני, מה העלות למשק?

אורלי לוי אבקסיס: מה העלות למדינה?

אורלי לוי אבקסיס: כמה המדינה ויתרה בפלטפורמה הזאת?

איתן ברושי: היא תשלם דמי אבטלה עכשיו.

<עידו סופר: ראשית כול, חברי הכנסת - - -

משה גפני: עידו, לא נתתי לך רשות לענות.

<עידו סופר: סליחה.

<עידו סופר: אפשר לענות?

משה גפני: לא.

משה גפני: עוד לא.

משה גפני: עידו, לא קיבלנו את החומר.

משה גפני: יש מסלול שמעבירים חומר לוועדה, באמצעותנו לחברי הוועדה.

משה גפני: בודקת את זה הלשכה המשפטית.

משה גפני: לא הגיע החומר.

משה גפני: יכול להיות שנתתם לממ"מ, זה בסדר.

משה גפני: הכול טוב ויפה.

משה גפני: אתם יודעים את המסלול שבו מעבירים חומר מהסוג הזה שמבחינת

משה גפני: כם הוא קריטי.

משה גפני: החומר לא עבר.

משה גפני: על כל פנים, לא קיבלנו.

משה גפני: יכול להיות שכוונת

משה גפני: כם היתה להעביר ויכול להיות שהכול היה בסדר, החומר לא הגיע.

משה גפני: ומכיוון שהחומר לא הגיע, אין יכולת לקיים את הדיון הזה.

משה גפני: אני מבקש מהתאחדות התעשיינים, בגלל שאני מסיים את הדיון עכשיו – ביקשתם לומר משה?

אורלי לוי אבקסיס: תבקש מהם להביא לנו גם כמה זה עלה למשק, כמה ויתרנו על הכנסות.

איתן ברושי: אמרת להוריד פעימה.

<עידו סופר: לא היה ייבוא, לא שילמת שקל.

משה גפני: בבקשה.

<גליה שגיא: אני מהתאחדות התעשיינים, אני רוצה לציין שנמצאים פה גם מיכה מיטלמן, המנכ"ל והבעלים של "סטארקיסט" וגם קובי מ"פילטונה", ואני אשמח אם נשמע אותם.

איתן ברושי: גם "לגין".

<גליה שגיא: גם "לגין".

אורלי לוי אבקסיס: המס ששילמו - - -

משה גפני: אורלי.

משה גפני: אורלי, אי-אפשר לקיים דיון.

מיקי לוי: ירד מחיר הגלם או לא ירד?

מיקי לוי: תגידו לנו.

<קריאה: ירד ב-50%.

איתן ברושי: תנו לגליה לדבר.

אורלי לוי אבקסיס: - - - המכסות של הייבוא, אלא מס אחר הם שילמו.

אורלי לוי אבקסיס: ואם ירדה להם עכשיו היכולת בגלל התחרות וכו', זאת אומרת שהם שילמו פחות מס בגלל הירידה.

אורלי לוי אבקסיס: אני רוצה לדעת כמה זה עולה למשק.

משה גפני: אני מצטער מאוד.

משה גפני: משרד הכלכלה כאן?

משה גפני: היית בעד סגירת הפעימה.

<גליה שגיא: אני רוצה רק לסבר את האוזן לוועדה.

משה גפני: שנייה.

משה גפני: מה יש לדבר?

משה גפני: נחזור על עצמנו שוב.

איתן ברושי: היא הכינה חומר.

משה גפני: רק רגע.

משה גפני: משרד הכלכלה, מה עמדתכם?

<יאיר שירן: בעקבות הדיון שנערך פה בפעם הקודמת, ואני לא מתכחש לכך - - -

<קריאות: - - -

אורלי לוי אבקסיס: - - -

משה גפני: אי-אפשר.

משה גפני: אורלי, את משבשת את הדיון.

מיקי לוי: אנחנו עושים סיעור מוחות.

<יאיר שירן: העליתי איזו הצעה על דעתי בפעם הקודמת.

<יאיר שירן: בעקבות הדיון שהיה, אנחנו כעיקרון מדברים עם המשרדים.

<יאיר שירן: אין ספק שיש משמעות לדבר שנעשה לפני הפחתת הצעד לעומת אחריו.

<יאיר שירן: אנחנו כעיקרון מדברים עם הקולגות שלנו ממשרד האוצר ועם רשות המסים.

משה גפני: ומה?

<יאיר שירן: אין לי בינתיים משהו נוסף.

אורלי לוי אבקסיס: ראית את המסמכים שלהם?

<יאיר שירן: כן, ראיתי.

<יאיר שירן: אני אומר כאן, וראיתם, לפעמים יש חילוקי דעות גם בין המשרדים, אבל אם מותר לי להגיד משהו פה, אני חושב שההתנפלות על הקולגה מהאוצר – אני מרשה לעצמי להגיד את זה, דווקא כי לפעמים אנחנו לא חושבים אותו דבר – אבל ההתנפלות על הקולגה שלי פה מהאוצר, לדעתי היא קצת - -

אורלי לוי אבקסיס: אחלה לויאליות לחברים במקצוע.

<יאיר שירן: - - חריגה.

אורלי לוי אבקסיס: עזוב.

אורלי לוי אבקסיס: עזוב.

אורלי לוי אבקסיס: אנחנו צריכים לשאול את השאלות.

משה גפני: זה לא בסדר.

משה גפני: אני לא מסכים לזה.

משה גפני: עכשיו מה שיצא מהדיון הזה זה רק דבר אחד, שתקפנו את נציג האוצר.

משה גפני: זה יהיה הדיון.

משה גפני: אתם עושים טעות ממש.

משה גפני: הכוח בידיים שלנו, אנחנו לא יכולים לתקוף פקידים.

משה גפני: הוא אמר שהוא העביר חומר, החומר לא הגיע.

משה גפני: אני מבקש שתשמע מה שהיושב-ראש אומר.

משה גפני: אני לא תוקף, אתה עושה את עבודתך.

משה גפני: הכול בסדר גמור.

משה גפני: שלחת חומר, החומר לא הגיע.

משה גפני: אין טעם להמשיך בדיון.

משה גפני: אנחנו דרשנו את הפעימה הרביעית להפסיק, לעצור אותה.

משה גפני: אני אבקש למצוא דרך איך אנחנו יכולים לבדוק האם באמת המחירים ירדו.

משה גפני: לטעמי המחירים לא ירדו.

משה גפני: יש רק נזק שייגרם כתוצאה מהפסקת עבודה של מאות עובדים.

משה גפני: אני מבקש שתעביר את החומר.

משה גפני: החומר לא הגיע לוועדה.

משה גפני: ברגע שהחומר יגיע לוועדה, זה ינותב לחברי הוועדה ולכל הגורמים הנוגעים בדבר, כמו שאנחנו עושים באופן קבוע.

משה גפני: החומר לא הגיע.

משה גפני: בבקשה, גליה שגיא.

<גליה שגיא: ביקשנו בדיון הקודם שתיעשה עבודה שאפשר יהיה לבחון את ההשפעה של כל פעימה.

<גליה שגיא: יש לנו פה נתונים גם של "סטורנקסט", גם של הלמ"ס, לא שלנו.

<גליה שגיא: במקום ללכת לסופר, אפשר ללכת ל"סטורנקסט".

משה גפני: שמה?

<גליה שגיא: הם מראים את הירידות של המחירים בין 2013 ל-2016, כאשר רואים במפורש שהירידה של שתי הפעימות האחרונות, של 2015 ו-2016, על-פי "סטורנקסט" ירד מ-35.4 שקלים ל-34.9 שקלים.

<גליה שגיא: היינו, 1%, שזה אחוז המע"מ שירד.

<גליה שגיא: המטרה של כל הרפורמה הזאת היתה שבסופו של דבר המחיר ירד.

<גליה שגיא: עוד פעם, הניירות של הלמ"ס ושל "סטורנקסט" מראים שהמחיר בסופו של דבר לא הופחת בשתי הפעימות האחרונות, ובכלל כל המהלך צריך לחזור אחורה על מנת שהמפעלים יוכלו להמשיך לעבוד ושלא יצטרכו לפטר עובדים.

<גליה שגיא: אני רוצה לציין עוד פעם שאין השקעה לאורך השנים האלה.

<גליה שגיא: המפעלים לא השקיעו בציוד.

<גליה שגיא: מפעלי תעשייה שלא משקיעים בציוד, המשמעות היא הליכה אחורה.

<גליה שגיא: צריך להכשיר את העובדים, צריך לדאוג לעובדים.

<גליה שגיא: כל המפעלים נמצאים בפריפריה, כולם.

<גליה שגיא: לא אחד או שניים, כל התעשייה הזאת נמצאת בפריפריה.

<גליה שגיא: אפשר ללכת לא רחוק, אפשר ללכת לתעשיית השמן שגם היא נסמכת לא מעט על תעשיית הטונה ולראות שעד לפני כמה שנים היו תשעה מפעלי שמן במדינת ישראל, היום כמה יש?

<גליה שגיא: הוועדה יודעת?

<גליה שגיא: שני מפעלים.

<גליה שגיא: שניים.

אורלי לוי אבקסיס: איך הם מסבירים את הפערים בין הנתונים שלהם, שחלקם זה גם על הלמ"ס, לבין הנתונים של האוצר?

אורלי לוי אבקסיס: תסבירו לנו.

משה גפני: אני לא יודע מה הנתונים שלהם.

מיקי לוי: כל הסיפור של הירידה זה 1% במע"מ.

איתן ברושי: אסור להתפשר, גפני.

משה גפני: אני לא מתפשר.

איתן ברושי: נחליט על שתי פעימות.

משה גפני: אנחנו נחליט.

אורלי לוי אבקסיס: תסבירו.

אורלי לוי אבקסיס: אתם לא סומכים על הלמ"ס?

איתן ברושי: תעצור להם את כל הנושאים שהם רוצים.

משה גפני: מה עמדתכם?

<טמיר כהן: איגוד לשכות המסחר.

<רז הילמן: עמדתנו שלא נכון להחזיר את הפעימה.

<רז הילמן: באותם נתונים שגליה מציגה, אם אתם מסתכלים על הגרף בשנים הקודמות מ-2006 ועד 2013 רואים עלייה מאוד-מאוד תלולה במחירי הטונה, של עשרות אחוזים, ומה שאתם רואים כאן זו השפעה של התחרות.

<רז הילמן: כשנכנסת תחרות, כשיש איום מתחרות, זה משפיע, זה משפיע בטונה - - -

אורלי לוי אבקסיס: אין פה השפעה של מחיר הגלם בעולם?

משה גפני: אורלי, זה לא בסדר.

<גליה שגיא: יש השפעה.

<רז הילמן: איפה ההשפעה היתה לפני זה?

<רז הילמן: איפה היתה השפעה לפני שהיתה תחרות?

<גליה שגיא: לפני זה המחיר שלהם לא ירד.

אורלי לוי אבקסיס: אתם לא יכולים לקחת נתון אחד, להוציא אותו כאילו הוא בחלל ריק.

אורלי לוי אבקסיס: יש פה השפעה של מספר גורמים.

משה גפני: אורלי, אני קורא אותך לסדר פעם שנייה.

משה גפני: אי-אפשר.

אורלי לוי אבקסיס: הם עושים לנו מניפולציה בנתונים.

משה גפני: אי-אפשר.

משה גפני: עמדתם לא להפסיק את הפעימה?

<רז הילמן: לא להפסיק את הפעימה.

משה גפני: אני גם מבין למה, בגלל שאתם רוצים לייבא.

משה גפני: זה הכול.

משה גפני: זה בסדר גמור.

איתן ברושי: הם סוחרים.

<רז הילמן: כי אנחנו מאמינים בתחרות.

משה גפני: אני את המסחר הזה לא אוהב.

<רז הילמן: אנחנו מאמינים בתחרות, לא להשאיר קבוצה של ארבע חברות - - -

משה גפני: אתם מאה אחוז.

משה גפני: איגוד לשכות המסחר מתנהל באופן יפה, אתם בעד, הייתי מנחש גם לפני הישיבה הקודמת.

משה גפני: אתם בעד שהעובדים יפוטרו, העיקר שתוכלו לייבא.

משה גפני: בבקשה, משפט.

משה גפני: אני לא ממשיך את הדיון הזה.

<דוד בועז: אני יועץ כלכלי.

<דוד בועז: אני חושב שלהצעת היושב-ראש לגבי בדיקה של מחירים, אין לה מקום.

<דוד בועז: בשביל זה יש לשכה מרכזית לסטטיסטיקה, יש נתונים על כל הדברים, על המחירים של המוצר לצרכן ועל הייבוא.

<דוד בועז: הנתונים, כפי שאמרה גליה - - -

משה גפני: מה מפריע לך שנלך לבדוק?

איתן ברושי: חבל על הזמן, המפעלים מתמוטטים.

<דוד בועז: גם כשמפרסמים שמדד המחירים לצרכן עלה ב-1% ירד, אין צורך ללכת לבדוק את זה, לדעתי.

משה גפני: בסדר.

<דוד בועז: אתם כמובן יכולים לעשות מה שאתם רוצים.

משה גפני: משעמם לי פה, אני רוצה ללכת לבדוק.

משה גפני: ..

<דוד בועז: אני מבקש להגיד את הדברים בפשטות ולהזכיר ממה התחלנו.

<דוד בועז: ב-2013 - -

משה גפני: לא.

משה גפני: אל תחזור.

<דוד בועז: לא סיפור ארוך.

<דוד בועז: - - נאמר שיש להפחית את המכס כדי להוריד את המחירים לצרכן.

<דוד בועז: היו הרבה גורמים, ואני ביניהם, שאמרו שזאת שטות מוחלטת, שהמחירים לצרכן אין סיכוי שירדו כתוצאה מזה.

<דוד בועז: עברו ארבע שנים, והתברר שאותם גורמים צדקו ולא משרד האוצר.

<דוד בועז: אין טעם ללכת עכשיו לדבר על דברים אחרים ולשלוח מאמר שקראתי ואני חושב שהוא לא לעניין בכלל.

<דוד בועז: לשאלתך, מה שקרה זה ככה.

<דוד בועז: בתקופה הזאת המחירים לצרכן ירדו בסביבות 4%, אליבא דהלמ"ס, שזה בשבילי התנ"ך, סליחה, לצורך הדברים האלה.

<דוד בועז: המחירים של הייבוא ירדו בין 36% ל-45%.

<דוד בועז: יש נתונים של הלמ"ס שאומרים ככה ויש נתונים של "סטורנקסט" שאומרים קצת אחרת.

<דוד בועז: בממוצע 40%.

<דוד בועז: יש מה שאני אומר כל הזמן, מדי ישיבה וישיבה, שינוי נומינלי, שינוי ריאלי.

<דוד בועז: מה שמעניין בכלכלה זה לא השינוי הנומינלי, אלא השינוי הריאלי.

<דוד בועז: מבחינה ריאלית המחירים עלו, לא ירדו.

<דוד בועז: מבחינה נומינלית המחירים ירדו.

<דוד בועז: זה כמו אדם שהשכר שלו עולה ב-5% בתקופה שהמדד עולה ב-30%, אז הוא קיבל יותר כסף?

<דוד בועז: הוא קיבל יותר כסף, אבל פחות כוח קנייה.

<דוד בועז: כלומר, היה שינוי ריאלי בסיפור שלנו של הטונה, שהכוונה של האוצר לא התממשה, לא רק שלא התממשה, אלא קרה בדיוק להפך.

<דוד בועז: מה עוד צריך לעשות פה ולבדוק?

<דוד בועז: הרי כולם רואים.

<דוד בועז: עבר הזמן, נגמר המועד החוקי של המסחר, יש תוצאה, רואים את זה.

<דוד בועז: מה אפשר פה לדבר ולנתח?

<דוד בועז: לכן אני חושב שהדרישה של חבר הכנסת ברושי ואחרים להחזיר את המצב לקדמותו היא דרישה אלמנטרית מינימלית.

<דוד בועז: תודה על ההקשבה.

משה גפני: תודה רבה.

משה גפני: עידו, אני מבקש שתעביר את החומר.

משה גפני: אנחנו עומדים בעמדתנו, אנחנו דורשים לעצור את הפעימה הרביעית - - -

<גליה שגיא: ולהשיב, היא כבר נכנסה.

אורלי לוי אבקסיס: תעבירו לנו גם אתם את החומרים שאצלכם.

<גליה שגיא: את הפעימה הרביעית כבר אי-אפשר לעצור, היא כבר באמצע - - -

משה גפני: עידו, אני מבקש להחזיר את הפעימה הרביעית, כפי שקבענו בישיבה הקודמת.

משה גפני: אני מבקש את זה גם עכשיו.

משה גפני: אנחנו נבדוק את העניין.

משה גפני: אני רוצה שתעביר את החומר.

משה גפני: אני לא אקיים עוד ישיבה על הטונה, אבל אני אקיים ישיבות אחרות.

משה גפני: אם אתם לא מתחשבים לחלוטין בנו, לחלוטין, אם אתם לא מתחשבים לגמרי בדעתנו, אפילו אם אנחנו טועים – אני לא ביקשתי להחזיר הכול לקדמותו, יש חברים שביקשו את זה, ביקשתי את הפעימה הרביעית להחזיר או לא לבצע – אם לא מתחשבים לגמרי בדעתנו, בסדר, זאת תמונת המצב ואנחנו נצטרך לחיות במציאות של עימות בינינו.

משה גפני: מה לעשות, לפעמים זה קורה, אנחנו מאוד מצטערים על כך.

משה גפני: אנחנו חושבים שיש פה טעות, אנחנו חושבים שאת הפעימה הרביעית אפשר היה לעצור.

משה גפני: אני בכל מקרה אבדוק את זה, בלי קשר לכל העניין.

משה גפני: ההחלטה בעינה עומדת.

משה גפני: אני מבקש שתחזור לממונים עליך ותגיד שאני מבקש.

משה גפני: המשרד המקצועי שבעניין, אגב, סבור שאת הפעימה הרביעית לא צריך לעשות, לא היה צריך לעשות.

משה גפני: הוא אמר את זה בישיבה הקודמת.

משה גפני: אני מבין שהתקיים דיון ביניכם, ביניכם לבין משרד הכלכלה, ואתם מיתנתם את נציג משרד הכלכלה, הוא נזהר מלהגיד דברים הפוכים.

מיקי לוי: הספיקו לעשות את הפעימה הרביעית או לא?

משה גפני: כן.

משה גפני: כן.

יעקב כהן: כן, בינואר.

איתן ברושי: בינואר 2016.

אורלי לוי אבקסיס: את הנעשה ניתן להשיב?

יעקב כהן: כן, בהחלט.

משה גפני: אני מבקש את הדבר הזה.

משה גפני: אני חושב שאין סיבה שלא לעשות את זה.

משה גפני: לא צריך ללכת באופן דרסטי.

משה גפני: הרי יש פה חילוקי דעות בעניין האם אנחנו מגבירים את הייבוא, האם אנחנו פוגעים בייצור המקומי.

משה גפני: אני מבקש ותחזור אלי, בין היתר, על החומר שתשלח לי כאן לוועדה, שנעביר אותו, שנבדוק את מה שנבדוק, אני מבקש שתדבר עם הממונים עליך.

משה גפני: אני מבקש גם מגליה שתעבירי את החומר לפה, אני מבקש להפיץ את זה בין חברי הוועדה.

משה גפני: אני לא מציע את העימות הזה.

משה גפני: העימות הזה הוא עימות רע, הוא עימות שאסור שיהיה.

משה גפני: לכן אני מבקש שאת הפעימה הרביעית תחזירו חזרה.

איתן ברושי: אני רוצה הערה - -

משה גפני: רק הערה קצרה.

איתן ברושי: - - כמי שיזם את הדיון.

איתן ברושי: אין מנוס מעימות.

איתן ברושי: העימות הוא לא רע, העימות הוא הכרחי.

איתן ברושי: יש כאן שתי תפיסות ויש כאן השקפות שונות, העימות הזה הכרחי וצריך לקבל אותו.

איתן ברושי: אין מנוס מעימות, רק יש מי שיש לו עליונות וזה אנחנו.

איתן ברושי: אנחנו נבחרי ציבור ואתם צריכים להבין מה אנחנו אומרים לכם.

איתן ברושי: ההתעלמות הזאת היא חוצפה, העימות הזה הוא בלתי נמנע, יש כאן תפיסות שונות - - -

משה גפני: איתן, אני לא מסכים, אתה לא יכול לדבר עם הפקידים ככה.

משה גפני: לפקידים יש ממונים עליהם נבחרים.

איתן ברושי: סלח לי, גפני, הממונים שולחים את הפקידים.

משה גפני: לא.

משה גפני: זה לא ככה.

משה גפני: על הפקידים צריך להגן.

משה גפני: אתה תהיה שר בממשלה, הוא יהיה הפקיד שלך.

איתן ברושי: גפני, בעזרת השם אני אהיה.

איתן ברושי: הייתי גם פקיד, הם לא יכולים להילחם על עמדות ואנחנו נהיה עם ידיים כבולות.

איתן ברושי: הם באים לכאן לייצג את העמדות של הממונים, הם חוטפים בשם הממונים.

משה גפני: לא, הם לא צריכים לחטוף.

איתן ברושי: הם לא צריכים, שלא יהיו שם.

איתן ברושי: אני לא מקבל את ההגנה הטוטלית הזאת.

משה גפני: יש הגנה - - -

איתן ברושי: אוקיי.

איתן ברושי: אני רוצה שנצביע.

איתן ברושי: אני לא מקבל את הסיכום של גפני, ואני יודע שאין לנו נאמן ממנו.

איתן ברושי: אני מציע לקבל החלטה שברוח הדברים שנמסרו פה, שמורידים שתי פעימות, משום שדרשנו להוריד את כל הארבע.

איתן ברושי: מה עשיתם?

איתן ברושי: איזה ברכה הבאתם עם דבר כזה ואת מי דפקתם פה?

איתן ברושי: את הפריפריה, את העובדים.

איתן ברושי: על מה?

איתן ברושי: על חתיכת דבר שולי כזה.

איתן ברושי: אתם לא מתביישים?

איתן ברושי: אני מציע להוריד שתי פעימות.

איתן ברושי: אחר-כך תקבל את הדוח ותחליט אם לחזור לוועדה.

איתן ברושי: אני סומך על זה שאתה תחליט.

איתן ברושי: זה לא מקרה שהחומר לא הגיע, אתם לא רציתם שהוא יגיע.

איתן ברושי: אם הייתם רוצים, הייתם בודקים שהוא הגיע.

איתן ברושי: הייתם מדברים אתנו.

איתן ברושי: אי-אפשר לדבר אתנו לפני הדיון?

איתן ברושי: אנחנו לא קיימים?

איתן ברושי: אני מציע להצביע להוריד עכשיו שתי פעימות ולא פעימה אחת.

איתן ברושי: פעימה אחת זה לא מספיק.

איתן ברושי: פעימה אחת היתה לתקופת ביניים עד הדיון.

איתן ברושי: אין דיון, אני מבקש להצביע.

משה גפני: אורלי, רצית להגיד משהו?

משה גפני: ממש בקצרה.

אורלי לוי אבקסיס: שוב פעם אנחנו מגיעים לאותו נושא שהתחלנו בו מהבוקר, הנושא של פערי התיווך.

אורלי לוי אבקסיס: אם בסופו של דבר חומר הגלם בעולם יורד ב-30%, וכאשר אנחנו מסתכלים איך זה מגיע לצרכן הסופי שלנו, אנחנו מבינים שמדובר ב-1%, וגם יש כאלה שיגידו, כמו שנאמר פה קודם, שזו הירידה של המע"מ.

אורלי לוי אבקסיס: זאת אומרת, השוק נשאר אדיש.

אורלי לוי אבקסיס: כלומר, במחיר הסופי נשאר אדיש, אבל מישהו עשה קופה גדולה בדרך.

אורלי לוי אבקסיס: ואותם אנשים שעשו את הקופה הגדולה בדרך הם אלה שעושים את הקופה הגדולה בפערי תיווך על מוצרים אחרים.

אורלי לוי אבקסיס: זאת השיטה, כל עוד לא תיגעו שם, אתם תפגעו בחקלאים, אתם תפגעו בעובדי האדמה, אתם תפגעו בדגה, אתם תפגעו ביצרנים שנמצאים בפריפריה, אבל לא תיגעו באותם בעלי הון שאיכשהו קשורים תמיד לאותם אנשים.

איתן ברושי: אלה שמדליקים משואה.

אורלי לוי אבקסיס: זה לא נורמלי.

אורלי לוי אבקסיס: זה לא תקין.

אורלי לוי אבקסיס: את מי אתם מייצגים, ארבע-חמש משפחות במדינה?

אורלי לוי אבקסיס: כאשר רוב המשפחות נשארות אדישות כי הם אפילו לא ידעו שהיתה רפורמה והם לא ידעו שהיתה ירידה בחומרי הגלם בעולם, כי אליהם זה לא הגיע.

אורלי לוי אבקסיס: כאשר אתם מעבירים את הנתונים אני רוצה גם את הנתונים שאצלך, גליה שגיא, שנוכל לזהות.

אורלי לוי אבקסיס: אדוני היושב-ראש, אם אנחנו סוגרים את הישיבה הזאת כך, ואתה אומר להם: תשלחו לנו את החומרים, אבל אני לא עושה עוד ישיבת המשך, הם הרוויחו, הם גם לא סיפקו לנו את הנתונים, הם גם יצאו בזול וגם סגרו את השיח על הדבר שאנחנו צריכים לשאול.

אורלי לוי אבקסיס: אני שואלת את משרד הכלכלה, זה משרד הכלכלה, המסחר והתעשייה, המסחר והכלכלה – מה דעתכם לגבי התעשייה המקומית?

אורלי לוי אבקסיס: מה דעתכם לגבי יוקר המחייה?

אורלי לוי אבקסיס: זה גם באחריות שלכם.

אורלי לוי אבקסיס: אתה בא לפה ומה שמעניין אותך זה להגן על הקולגה שלך במשרד האוצר.

אורלי לוי אבקסיס: זה הזוי בעיני.

אורלי לוי אבקסיס: התפקיד שלנו הוא להערים עליכם קשיים כדי שתתנו את התשובות.

אורלי לוי אבקסיס: התפקיד שלנו הוא לרדת לרזולוציות הקטנות כדי להבין איפה הכסף, התפקיד שלנו הוא להקשות עליכם.

אורלי לוי אבקסיס: באת ואמרת: אין לי מה לחדש, חוץ מלהגן על הקולגה שלי.

אורלי לוי אבקסיס: מי מגן על האזרחים?

אורלי לוי אבקסיס: מי מגן על הצרכן הסופי?

אורלי לוי אבקסיס: מישהו פה התבלבל?

משה גפני: תודה רבה.

משה גפני: יש עוד מישהו מחברי הוועדה שרוצה?

אורלי לוי אבקסיס: אל תוריד את זה מסדר-היום, גפני.

אורלי לוי אבקסיס: תעשה לי טובה, אל תגיד שאנחנו לא עושים עוד ישיבה בנושא.

משה גפני: אני אאפשר לכם, אני רק רוצה להגיד לחברי הוועדה.

משה גפני: איתן, אין אפשרות להצביע, זאת לא הצבעה שיש לה משמעות, זאת ועדה יותר מדי רצינית שאנחנו יכולים להצביע סתם בגלל שהחלטנו להצביע.

משה גפני: אין שום יכולת לקיים דיון נוסף על העניין הזה.

משה גפני: עמדתנו ברורה, עמדת הממשלה ברורה.

משה גפני: הוועדה הזאת נפגשת עם משרד האוצר כל שבוע, לאורך כל הזמן, שלא לדבר כשמגיע תקציב.

משה גפני: יש לך יכולת להצביע במקרים אחרים.

משה גפני: יבוא משרד האוצר ויגיד שהוא רוצה תקציב לנושא של משרד הכלכלה או לנושא של משרד האוצר, לדברים שחשובים שם, נגיד: אתם אתנו בעימות.

משה גפני: אם אתם אתנו בעימות, יהיה כסף שנוריד לו, איפה שיש לנו סמכות.

איתן ברושי: איפה שיש עימות, הם הולכים לוועדת הרפורמות.

איתן ברושי: אני עכשיו אהיה חבר גם שם, גפני.

מיקי לוי: מה המשמעות של החזרה - - -

משה גפני: שנייה, איתן מקשה עלי היום.

מיקי לוי: איתן, תפסיק...

משה גפני: ועדת הכספים היא ועדה סטטוטורית על-פי חוק, יש דברים שאין אפשרות ללכת לשום ועדה אחרת.

משה גפני: אגב, גם מה שהלך לוועדה אחרת, אני הולך להיות שם.

משה גפני: עבר חוק לוועדת החוקה, לך תראה מה קרה אתו.

משה גפני: כשלקחו את זה מפה לוועדת הרפורמות, אמרתי לאלי כהן שאני עומד להגיע לשם לוועדה.

משה גפני: אני מחזיק כרגע את המעקב על מה שקורה.

משה גפני: אני אומר לעידו: אתה מייצג את משרד האוצר, אל תיכנסו אתנו לעימות.

משה גפני: היום אנחנו יותר חלשים.

משה גפני: אמרתי את זה בישיבה הקודמת, אתם לא צריכים את האישור שלנו להפחתת המכסים, אבל משמעות העניין שאנחנו לא עם זיכרון קצר.

משה גפני: אנחנו יודעים ששגיתם בהחלטה הזאת, משום מה אתם לא רוצים לרדת מהעץ, בסדר.

משה גפני: תעבירו אלינו את החומר, ביקשנו גם מהתאחדות התעשיינים שיעבירו את החומר, גם אני בעצמי אלך לבדוק, אני אמצא מישהו שיעשה את זה.

משה גפני: אני חושב שמן הראוי היה לקבל את עמדת משרד הכלכלה להחזיר חזרה את הפעימה הרביעית.

משה גפני: אין צורך להתעקש.

משה גפני: לא כל-כך ברור לי העניין הזה.

משה גפני: אתם לא מפנימים את העניין הזה, לא לומדים את זה אצלכם בסדנאות, מתי שהקדוש ברוך הוא חילק את השכל, לא רק אתם הייתם שם.

משה גפני: יש לי מידע מוסמך שהיו עוד כמה, ואתם כל הזמן מתנהגים כאילו רק אתם הייתם שם.

איתן ברושי: וזה עובר מדור לדור, גפני.

איתן ברושי: הבעיה שזה עובר מדור לדור.

משה גפני: עידו, בבקשה.

<עידו סופר: ברשותך, יושב-ראש הוועדה, שני דברים לסיום.

<עידו סופר: דבר אחד, חורה לי שהוועדה קיבלה את החלטתה מבלי שהועברו לה הנתונים.

<עידו סופר: אני חושב שמן הראוי היה לבחון אותם.

<עידו סופר: דבר שני, אני רוצה - - -

אורלי לוי אבקסיס: מן הראוי היה שהם יגיעו.

<עידו סופר: - - - אני רוצה לציין לפרוטוקול שנציגת רשות המסים העבירה את המייל לוועדה ועמי צדיק השיב: קיבלתי, תודה, החומר יועבר.

<עידו סופר: אני מבקש שזה ייכתב בפרוטוקול.

אורלי לוי אבקסיס: מי זה עמי?

<קריאה: הממ"מ.

אורלי לוי אבקסיס: העברתם לממ"מ, לא העברתם לוועדת הכספים.

אורלי לוי אבקסיס: אתה מבין שאתה לא יודע מה ההבדל בין הממ"מ לבין ועדת הכספים.

אורלי לוי אבקסיס: זה לא הזוי בעיניך?

<עידו סופר: זה גם הגיע למזכירות ועדת הכספים, שיהיה כתוב בפרוטוקול.

אורלי לוי אבקסיס: עמי, הוא לא חלק מהוועדה, הוא מחלקת המחקר של הכנסת.

<עידו סופר: היתה טענה שהתרשלנו, ולכן - - -

משה גפני: עידו, אני לא צועק, אני מדבר - - -

אורלי לוי אבקסיס: הם לא קיבלו את המייל שלכם?

<עידו סופר: לסיום, בקשתו של יושב-ראש הוועדה הובהרה ונעביר אותה הלאה.

משה גפני: שנייה, עידו.

משה גפני: שנייה, עם כל הכבוד.

משה גפני: זה שהעברתם לממ"מ זה בסדר גמור מבחינתי, זה טוב, זה בסדר, אבל אתם צריכים להעביר לוועדה.

משה גפני: לא טוב בפרוטוקול שזה יהיה כתוב, כי בכל אופן אתה איש בכיר במשרד האוצר ואתה אומר שהעברת לממ"מ.

משה גפני: זה בסדר גמור, אני משבח אותך על כך.

משה גפני: לא העברת לוועדה.

משה גפני: יש בוועדה עובדים.

משה גפני: בדקנו את זה עכשיו במשך חצי שעה, זה פשוט לא הגיע.

משה גפני: אם זה היה מגיע, היינו מחלקים את זה, הרי זה לא איזה מסמך סודי.

משה גפני: אני לא הולך להתחשבן אתך בעניין הזה.

משה גפני: אני מבקש שתעביר את החומר, נחלק את זה.

משה גפני: אני לא אעשה דיון נוסף.

משה גפני: אני מבקש גם מהתאחדות התעשיינים להעביר את החומר, אני מבקש שתחזירו את הפעימה הרביעית.

משה גפני: אני מבקש שלא תיכנסו עם הוועדה לעימות, אין בזה צורך.

משה גפני: זה גם לא מי יודע מה, אנחנו לא מדברים פה על משהו דרמטי.

משה גפני: יכול להיות שלא נציל את המפעלים האלה, יכול להיות, אבל נעשה כל מאמץ כדי כן להציל אותם.

משה גפני: זה לא המקרה היחיד.

<עידו סופר: נעביר את בקשתך.

<עידו סופר: תודה.

משה גפני: זה מה שביקשתי.

אורלי לוי אבקסיס: דרך אגב, איפה הקרן להצלת מפעלים במצוקה?

<עידו סופר: קיימת.

<עידו סופר: כרגע משא-ומתן למפעל בצפון.

אורלי לוי אבקסיס: איפה הכסף?

משה גפני: מי אדוני?

<מיכאל מיטלמן: אני מנכ"ל חברת סטארקיסט.

משה גפני: תגיד משפט.

<מיכאל מיטלמן: גליה הזכירה את נושא התגמולים, היה לי הכבוד לקחת חלק במאבק של תעשיית השמנים.

<מיכאל מיטלמן: הממשלה אמרה: תתרגלו לאט לאט, נוריד את זה בפעימות וכו' וכו', וזה בדיוק היה נגמר כמו הסיפור עם הסוס שהרגילו אותו לא לאכול.

<מיכאל מיטלמן: לכן פתרונות הביניים האלה של פעימה אחת וחצי פעימה, זה לא יעבוד.

<מיכאל מיטלמן: כשנקבע בזמנו ההיטל של 3.5 שקלים לק"ג היה לזה היגיון מסוים, והיה דיון עוד לפני שנים, דיון מחודש ועדכנו את המספרים האלה.

<מיכאל מיטלמן: העמדה שלנו שפתרון ביניים זה טוב, אבל למטרה שלנו לבטל את זה בכלל.

<מיכאל מיטלמן: זו העמדה של תעשיית הטונה, ואני מניח גם של החברים שלי - - -

משה גפני: מה העמדה שלכם?

משה גפני: המשפט האחרון.

<מיכאל מיטלמן: חייבים לחזור למצב הקודם, לבטל את כל הפעימות האלה.

<מיכאל מיטלמן: כל המהלך הזה שגוי מתחילתו.

משה גפני: תודה רבה.